RESOLUCIÓN do 4 de xullo de 2005 pola que se adxudican as axudas para grupos de investigación novos, proxectos de promoción xeral do coñecemento, axudas e incentivos para a participación noutros programas e axudas para redes temáticas, convocadas nos anexos I, II, III e IV respectivamente, da Orde do 21 de xaneiro de 2005 (Diario Oficial de Galicia do 1 de febreiro).
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 12/07/2005

Por orde da Consellería de Innovación, Industria e Comercio do 21 de xaneiro de 2005 (DOG nº 21, do 1 de febreiro), abriuse o prazo de solicitudes de axudas para grupos de investigación novos, proxectos de promoción xeral do coñecemento, axudas e incentivos para a participación noutros programas e axudas para redes temáticas, convocadas nos anexos I, II, III e IV da citada orde.
Na súa virtude, de acordo co establecido nas bases da convocatoria, atendendo ás dispoñibilidades de crédito e a proposta elaborada pola Comisión de Selección de Investigación, creada polo Decreto 37/1998, do 30 de xaneiro (DOG do 6 de febreiro) e a orde da Consellería de Innovación, Industria e Comercio do 11 de marzo de 2003 (DOG do 19 de marzo), modificada polas ordes do 5 de febreiro de 2004 (DOG do 13 de febreiro) e do 21 de abril de 2004 (DOG do 27 de abril) esta consellería
RESOLVE:
Primeiro.-Conceder as axudas que deseguido se detallan aos beneficiarios que se citan nos anexos desta resolución, nas contías que se sinalan.
Segundo.-As axudas que se relacionan nos anexos I, II, III e IV comprenden a totalidade da subvención necesaria para a realización da correspondente actividade de investigación incrementada nun 10%, destinado aos gastos institucionais que a súa execución supón ao organismo ao que pertence o investigador responsable.
As subvencións de que se trata faranse efectivas mediante libramento a través do organismo a que pertenza o grupo investigador, conforme o plan de necesidades da axuda concedida e de acordo coa
normativa vixente, sempre que remitan a seguinte documentación:
1. Escrito de aceptación da axuda, asinada polo investigador principal do grupo ou equipo de investigación e co visto e prace do representante do organismo, no prazo de 10 días naturais contados a partir do día seguinte ao da publicación desta resolución no DOG.
2. Certificación do organismo correspondente expresiva da realización dos gastos referidos á subvención concedida, antes do 30 de setembro de cada anualidade.
3. Para o derradeiro pagamento: declaración complementaria do conxunto das axudas, solicitadas e as pendentes de resolución para o mesmo fin, das distintas administracións públicas competentes ou calquera dos seus organismos, entes ou sociedades.
Terceiro.-A Dirección Xeral de Investigación e Desenvolvemento adoptará as medidas necesarias para a instrución dos correspondentes expedientes de gasto.
Cuarto.-A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Quinto.-Contra esta resolución poderase interpoñer potestativamente recurso de reposición ante o mesmo órgano no prazo dun mes que se contará a partir do día seguinte ao da publicación desta resolución no Diario Oficial de Galicia, ou recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contado a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 4 de xullo de 2005.
P.D. (Orde 21-1-2003, DOG do 27 de xaneiro)
Jesús Vázquez San Luis
Secretario xeral da Consellería de Innovación,
Industria e Comercio
CONSELLERÍA DE CULTURA, COMUNICACIÓN SOCIAL
E TURISMO